सोलंकी ने कहा, ‘‘ हमने पुलिस से कहा कि भाजपा नेताओं के आने से पहले हमलोग यहां पहुंचे हैं, इसलिए प्रतिमा पर पहले श्रद्धांजलि अर्पित करने का अधिकार हमारा है. हालांकि पुलिस ने प्रोटोकॉल का हवाला देकर हमें प्रतिमा पर पुष्पांजलि अर्पित करने से रोका और कहा कि पहले पुष्पांजिल अर्पित करने का अधिकार महापौर का है.’’ उन्होंने कहा , ‘‘ मेनका गांधी एवं अन्य भाजपा नेताओं के पहुंचने के बाद जीईबी सर्किल इलाके में प्रतिमा एवं माहौल दूषित हो गया. इसलिए भाजपा नेताओं के वहां से जाने के बाद हमने अंबेडकर की प्रतिमा को दूध एवं पानी से धोया. ’’ मेनका गांधी के पहुंचने से पहले भाजपा नेता जीवराज चौहान का भी दलित कार्यकर्ताओं ने घेराव किया. कार्यकर्ताओं ने चौहान के खिलाफ नारेबाजी की, जिसके चलते उन्हें वहां से जाना पड़ा.